प्रियंका चोपड़ा ने शेयर की बचपन की फोटो, पापा को याद कर हुईं इमोशनल  
प्रियंका चोपड़ा ने इंस्टाग्राम पर शेयर की बचपन की फोटो
पिता को याद करते हुए प्रियंका चोपड़ा हुईं भावुक
2013 में हुआ था प्रियंका के पापा का निधन
बॉलीवुड की 'देसी गर्ल' प्रियंका चोपड़ा (Priyanka Chopra) इन दिनों सोशल मीडिया पर अकसर सुर्खियों में रहती हैं. 'कान फिल्म फेस्टिवल' में अपने लुक से सबका दिल जीतने वाली प्रियंका चोपड़ा अकसर अपनी फोटो और वीडियो सोशल मीडिया पर शेयर करती हैं. हाल ही में प्रियंका चोपड़ा (Priyanka Chopra) ने अपने पापा अशोक चोपड़ा (Ashok Chopra) के साथ अपने बचपन की फोटो इंस्टाग्राम (Instagram) पर शेयर की है. अपनी इस फोटो को शेयर करते हुए प्रियंका चोपड़ा (Priyanka Chopra) ने पिता अशोक चोपड़ा को याद किया. फोटो में नन्ही प्रियंका चोपड़ा पेड़ की टहनियों पर बैठी दिखाई दे रही हैं और उनके पापा उनके पास खड़े हैं. प्रियंका चोपड़ा के बचपन की ये फोटो वायरल हो रही है.
6 years. Seems Like just yesterday we lost you.. I miss you Dad. Inexplicably.
A post shared by  Priyanka Chopra Jonas (@priyankachopra) on Jun 9, 2019 at 11:59am PDT
अशोक चोपड़ा (Ashok Chopra) को याद करते हुए प्रियंका चोपड़ा (Priyanka Chopra) अपने बचपन की तस्वीर सोशल मीडिया पर शेयर की. इस फोटो में प्रियंका चोपड़ा ने व्हाइट और ब्लू फ्रॉक पहनी है, जबकि उनके पिता पिंक शर्ट में दिखाई  दे रहे हैं. फोटो में प्रिंयका चोपड़ा स्माइल करते हुए काफी क्यूट लग रही हैं. अपने बचपन की फोटो साझा करते हुए प्रियंका चोपड़ा ने लिखा 'छह साल हो गए. लेकिन आज भी ऐसा लगता है कि हमने आपको कल ही खोया हो. पापा मुझे आपकी बहुत याद आती है.' बता दें कि प्रिंयका चोपड़ा के पिता 2008 से ही कैंसर से पीड़ित थे और उन्होंने 10 जून, 2013 को उनका निधन हो गया था.आज उनके निधन को छह साल हो चुके हैं. 
मिस वर्ल्ड रह चुकीं प्रिंयका चोपड़ा (Priyanka Chopra)  ने अब तक बॉलीवुड में कई हिट फिल्में की हैं. फिल्म 'बर्फी' से लेकर 'मैरी कॉम' में उनकी एक्टिंग को काफी सराहा गया है. इन दिनों प्रियंका चोपड़ा अपनी अपकमिंग फिल्म 'द स्काइ इज पिंक' (The Sky is Pink) की तैयारी में लगी हैं. इस फिल्म में उनके साथ बॉलीवुड एक्टर फरहान अख्तर (Farhan Akhtar) और फिल्म 'दंगल' से बॉलीवुड में अपनी पहचान बनाने वाली जायरा वसीम (Zaira Waseem) भी दिखाई देंगी. प्रिंयका चोपड़ा की फिल्म 'द स्काइ इज पिंक' इसी साल 11 अक्टूबर को रिलीज होगी. इस फिल्म को प्रोड्यूस भी खूद प्रिंयका चोपड़ा, सिद्धार्थ रॉय कपूर और रॉनी स्क्रूवाला कर रहे हैं.